অনুবন্ধী জটিল
গণিতে একজোড়া জটিল সংখ্যা যাদের বাস্তব অংশের মান সমান এবং কাল্পনিক অংশের মান সমান কিন্তু বিপরীত চিহ্নযুক্ত, তাদেরকে পরস্পরের অনুবন্ধী জটিল সংখ্যা (ইংরেজি: Complex conjugate) বলা হয়। যেমন, 3 + 4 i {\displaystyle 3+4i} এর অনুবন্ধী জটিল সংখ্যাটি হচ্ছে 3 − 4 i {\displaystyle 3-4i} । পোলার আকৃতিতে  r e i ϕ {\displaystyle re^{i\phi }} এর অনুবন্ধী জটিল হচ্ছে  r e − i ϕ {\displaystyle re^{-i\phi }} । অয়লারের সূত্র ব্যবহার করে এটি দেখানো যেতে পারে। কোনো জটিল সংখ্যা ও তার অনুবন্ধী জটিল সংখ্যার গুণফল সর্বদা বাস্তব সংখ্যা হয়৷ অর্থাৎ: ( a + i b ) ( a − i b ) = a 2 + b 2 {\displaystyle (a+ib)(a-ib)=a^{2}+b^{2}} যা একটি বাস্তব সংখ্যা৷ কোন বহুপদীর মূল বের করার জন্য অনুবন্ধী জটিল সংখ্যা গুরুত্বপূর্ণ ভূমিকা পালন করে। অনুবন্ধী জটিল মূল উপপাদ্য অনুযায়ী কোন বাস্তব সহগ বিশিষ্ট এক চলক বহুপদীর (যেমন দ্বিঘাত সমীকরণ বা ত্রিঘাত সমীকরণ) একটি মূল যদি জটিল সংখ্যা হয়, তবে তার অনুবন্ধী জটিল সংখ্যাটিও উক্ত বহুপদীর আরেকটি মূল হবে।